কয়েকদিন ধরেই অভিবাসনবিরোধী বিক্ষোভ চলছেই জার্মানিতে। কয়েকশত অভিবাসনবিরোধী বিক্ষোভকারী বৃহস্পতিবার বিকালে কেমনিৎস এ জাতীয়তাবাদী র‌্যালিতে অংশ নেন। বিভিন্ন সম্প্রদায়ের সাথে স্থানীয় কর্মকর্তাদের আলোচনাস্থলের কাছাকাছি রাস্তাতেই সমবেত হয়েছিলেন তারা। চলতি সপ্তাহের শুরুতে পূর্ব জার্মান সিটিতে সংঘটিত হিংসাত্মক হামলার পরই অভিবাসনবিরোধী চেতনা ছড়িয়ে পড়েছে। বামপন্থি রাজনৈতিক দল ‘ডি লিংকে' কেমনিৎস শহরে বিদেশি বিদ্বেষের বিরুদ্ধে সরব হয়ে উঠেছে৷ তবে চরম ডানপন্থি এএফডি দল জনতার এমন তাণ্ডবের প্রতি প্রচ্ছন্ন সমর্থন জানিয়ে বলেছে, রাষ্ট্র তার নাগরিকদের সুরক্ষা দিতে ব্যর্থ হলে মানুষই এভাবে পথে নেমে আত্মরক্ষা করবে৷